PROEN โรดโชว์บนแพลตฟอร์มออนไลน์
PROEN โรดโชว์บนแพลตฟอร์มออนไลน์ เมื่อวันที่ 19 เมษายน 2564
21 เม.ย. 2564

กิตติพันธ์ ศรีบัวเอี่ยม ประธานเจ้าหน้าที่บริหาร และทีมผู้บริหาร บริษัท โปรเอ็น คอร์ป จำกัด (มหาชน) หรือ PROEN ผู้ให้บริการธุรกิจเทคโนโลยีและการสื่อสาร ให้บริการเทคโนโลยีสารสนเทศด้านศูนย์ข้อมูล Internet Data Center บริการอินเทอร์เน็ต ISP บริการคลาวด์ บริการรักษาความปลอดภัยบนอินเทอร์เน็ต รวมทั้งรับเหมาก่อสร้างงานโทรคมนาคม และสาธารณูปโภคพื้นฐาน พร้อมด้วย สุวิมล ศรีโสภาจิต ผู้ช่วยกรรมการผู้อำนวยการ บริษัท ที่ปรึกษา เอเซีย พลัส จำกัด ในฐานะที่ปรึกษาทางการเงิน และยอดฤดี สันตติกุล รองกรรมการผู้อำนวยการ หัวหน้าสายงานตลาดทุน บริษัทหลักทรัพย์ เอเซีย พลัส จำกัด ถ่ายภาพร่วมกันหลังจากเข้าร่วมงานโรดโชว์บนแพลตฟอร์มออนไลน์ เมื่อวันที่ 19 เมษายน 2564
โดยนำเสนอข้อมูลหลักทรัพย์ให้กับนักลงทุน เพื่อให้เข้าใจธุรกิจมากขึ้น ซึ่งได้รับการตอบรับอย่างดีเยี่ยมทั้งจากนักลงทุนรายย่อย และสถาบัน โดยมีผู้เข้าร่วมชมไลฟ์สดอย่างคึกคัก ทั้งนี้ บริษัทอยู่ระหว่างเตรียมความพร้อมเข้าเป็นบริษัทจดทะเบียนในตลาดหลักทรัพย์ เอ็ม เอ ไอ (mai) เปิดขายหุ้นไอพีโอ จำนวน 86 ล้านหุ้น ในราคาหุ้นละ 3.25 บาท ระหว่างวันที่ 21-23 เม.ย.64 คาดเข้าเทรด 29 เม.ย.นี้ ทั้งนี้ สามารถรับชมย้อนหลังได้ที่ www.facebook.com/@Proeninternet